b'\n_START_ARTICLE_\nCal Jones\n_START_PARAGRAPH_\nCalvin Jack \xe2\x80\x9dCal\xe2\x80\x9d Jones (7. helmikuuta 1933 \xe2\x80\x93 9. joulukuuta 1956) oli yhdysvaltalainen amerikkalaisen ja kanadalaisen jalkapallon pelaaja. H\xc3\xa4n voitti vuoden 1955 Outland-palkinnon pelatessaan yliopistojalkapalloa Iowassa; Iowa Hawkeyes on j\xc3\xa4\xc3\xa4dytt\xc3\xa4nyt h\xc3\xa4nen pelipaitansa numeron (62)._NEWLINE_Jones pelasi Kanadan Winnipeg Blue Bombersissa ennen kuolemaansa lento-onnettomuudessa 23-vuotiaana. H\xc3\xa4net kelpuutettiin College Football Hall of Fameen postuumisti vuonna 1980.'